b'\n_START_ARTICLE_\nEstoplast\n_START_PARAGRAPH_\nEstoplast (ehk Tehas "Estoplast", 1979. aastast Katsetehas "Estoplast", 1988. aastast Tootmiskoondis Estoplast) oli Eesti NSV ettev\xc3\xb5te, mis tootis plastmass- ja elektritarbeid. Estoplasti toodangusse kuulusid valgustid, elektriinstallatsioonitarbed (l\xc3\xbclitid), plastmassist sanitaartehnika tooted, k\xc3\xb6\xc3\xb6gitarbed (kuivainete karbid, kokteilik\xc3\xb5rred) ja m\xc3\xa4nguasjad._NEWLINE_Estoplast asutati 1959. aastal k\xc3\xa4itistest "Arba", "Elektrometall" ja "Presto". Tehas oli algaastatel Eesti NSV Rahvamajanduse N\xc3\xb5ukogu alluvuses, 1965. aastal l\xc3\xa4ks NSV Liidu Elektrotehnika T\xc3\xb6\xc3\xb6stuse Ministeeriumi alluvusse, 1988. aastast allus Eesti NSV Kohaliku T\xc3\xb6\xc3\xb6stuse Ministeeriumile, hiljem selle \xc3\xb5igusj\xc3\xa4rglasele Eesti NSV Riiklikule T\xc3\xb6\xc3\xb6stuskomiteele._NEWLINE_Tehas asus Tallinnas, T\xc3\xbcri t\xc3\xa4nav 10. Ettev\xc3\xb5ttel oli tsehh Raplas ja saeveski J\xc3\xb5gisool._NEWLINE_1979. aastal t\xc3\xb6\xc3\xb6tas ettev\xc3\xb5ttes 1262 inimest, 1986. aastal 1222 inimest._NEWLINE_Estoplasti kunstnikuna t\xc3\xb6\xc3\xb6tades disainisid valgusteid Lilian Linnaks (1960\xe2\x80\x931962), Kristi Metusala (1965\xe2\x80\x931992), Riho Vahtra (1985\xe2\x80\x931988), Laine Linnas (1968\xe2\x80\x931997)._NEWLINE_1991. aastast Riiklik Aktsiaselts Estoplast. 1995. aastal RAS Estoplast erastati, aktsiad ostis AS Talinvest. 2003. aastal AS Estoplast pankrotistus.'